Bḍan ɣef tlata n taggayin ; taggayt tamenzut n yimussnawen n umezruy yettnadin di tɣamsa, nnan-d belli taɣamsa tban-d di Maṣer, s ubrid n ureqqem ɣef yiẓra. Ma d wid n taggayt tis snat, qqaren-d belli aɣmis iban-d di tmurt n Ccinwa, imi dinna i d-iban lkaɣeḍ di tallit-nni tamasiḥit. Ma d at taggayt tis kraḍet, ttwalin belli taɣamsa tban-d ɣer Waɛraben, imi ttɛelliqen isefra n yimedyazen yufraren ɣef leḥyuḍ n Mekka (Lmuɛalaqt).